PATVIRTINTA

Vilkaviškio r. Kybartų „Saulės“ progimnazijos

direktoriaus 2023 m. rugpjūčio d.

įsakymu Nr. ĮV-

**VILKAVIŠKIO R. KYBARTŲ „SAULĖS“ PROGIMNAZIJOS**

**2023–2024 IR 2024–2025 MOKSLO METŲ**

**PRADINIO IR PAGRINDINIO UGDYMO PIRMOSIOS DALIES PROGRAMŲ UGDYMO PLANAS (PROJEKTAS)**

## 

## I SKYRIUS

## BENDROSIOS NUOSTATOS

1. Vilkaviškio r. Kybartų „Saulės“ progimnazijos (toliau – Progimnazija) 2023–2024 ir 2024–2025 mokslo metų Pradinio ugdymo ir pagrindinio ugdymo pirmosios dalies programų ugdymo planas (toliau – Ugdymo planas) reglamentuoja pradinio ugdymo ir pagrindinio ugdymo pirmosios dalies programų ugdymo plano rengimą, pradinio ir pagrindinio ugdymo individualizuotos programos, pradinio ir pagrindinio ugdymo programų, jas pritaikius mokiniams, turintiems specialiųjų ugdymosi poreikių, ir su šiomis programomis susijusio neformaliojo vaikų švietimo programų įgyvendinimą Progimnazijoje. Mokyklos ugdymo planas parengtas vadovaujantis 2023–2024 ir 2024–2025 mokslo metų Bendraisiais ugdymo planais ir kitais teisės aktai.

2. Ugdymo plano tikslas – apibrėžti pradinio ir pagrindinio ugdymo pirmosios dalies ugdymo programų vykdymo reikalavimus, formuoti ugdymo turinį ir organizuoti ugdymo procesą taip, kad kiekvienas mokinys pasiektų asmeninės pažangos ir geresnių ugdymo(si) rezultatų bei įgytų mokymuisi visą gyvenimą būtinų bendrųjų ir dalykinių kompetencijų visumą.

3. Ugdymo plano uždaviniai:

3.1. nustatyti pamokų ir neformaliojo vaikų švietimo valandų skaičių, skirtą pradinio ugdymo ir pagrindinio ugdymo pirmosios dalies programoms įgyvendinti;

3.2. numatyti gaires ugdymo turiniui ir procesui Progimnazijoje įgyvendinti ir ugdymui pritaikyti pagal mokinių ugdymosi poreikius;

3.3. padėti mokiniams įgyti kokybišką pradinį išsilavinimą ir užtikrinti sėkmingą pagrindinio ugdymo pirmosios dalies baigimą.

4. Ugdomojo proceso prioritetai:

4.1. mokinių saugumas, sveikata, kultūra;

4.2. mokinių asmeninė ugdymo(si) ūgtis;

4.3. Progimnazijos bendruomenės veiklos aktyvinimas, iniciatyvų palaikymas, mokytojų profesinis tobulėjimas, išlaisvintas kūrybiškumas.

5. Ugdymo plane vartojamos šios sąvokos: Progimnazijos ugdymo planas, kontrolinis darbas, laikinoji konsultacinė grupė, pamoka, specialiosios pratybos, valandos mokinių poreikiams tenkinti (toliau – MPT), Vaiko gerovės komisija (VGK), švietimo pagalba. Jų reikšmė ir paskirtis apibrėžiama ir suvokiama taip, kaip numatyta Bendruosiuose ugdymo planuose. Kitos ugdymo plane vartojamos sąvokos atitinka Lietuvos Respublikos Švietimo įstatyme ir kituose švietimą reglamentuojančiuose teisės aktuose vartojamas sąvokas.

# II SKYRIUS

# UGDYMO PROCESO ORGANIZAVIMAS

## PIRMASIS SKIRSNIS

## MOKSLO METŲ TRUKMĖ IR STRUKTŪRA

6. Ugdymo proceso organizavimas.

6.1. 2023–2024 mokslo metai ir ugdymo procesas pradedamas 2023 m. rugsėjo 1 d.

6.2. ugdymo proceso trukmė:

|  |  |  |  |
| --- | --- | --- | --- |
| Klasė | Ugdymo procesas | | Ugdymo proceso trukmė |
| pradžia | pabaiga |
| 1–4 | 2023-09-01 | 2024-06-07\* | 175 ugdymo dienos |
| 5–8 | 2023-09-01 | 2024-06-21\* | 1. ugdymo dienos |

\* Ugdymo proceso trukmė trumpėja 2 dienoms dėl intensyvinimo.

6.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros atostogos  1–4 klasės  5–8 klasės | 2024 m. birželio 10 d. – 2024 m. rugpjūčio 31 d.  2024 m. birželio 25 d. – 2024 m. rugpjūčio 31 d. |

1. 2024–2025 mokslo metai ir ugdymo procesas pradedamas 2024 m. rugsėjo 2 d.
2. Ugdymo proceso trukmė:

|  |  |  |  |
| --- | --- | --- | --- |
| Klasė | Ugdymo procesas | | Ugdymo proceso trukmė |
| pradžia | pabaiga |
| 1–4 | 2024-09-02 | 2025-06-10\* | 1–4 |
| 5–8 | 2024-09-02 | 2025-06-25\* | 5–8 |

\* Ugdymo proceso trukmė trumpėja 2 dienoms dėl intensyvinimo.

* 1. Ugdymo proceso metu skiriamos atostogos:

|  |  |
| --- | --- |
| Rudens atostogos | 2024 m. spalio 28 d. – 2024 m. spalio 31 d. |
| Žiemos (Kalėdų) atostogos | 2024 m. gruodžio 23 d. – 2025 m. sausio7 d. |
| Žiemos atostogos | 2025 m. vasario 17 d. – 2025 m. vasario 21 d. |
| Pavasario (Velykų) atostogos | 2025 m. balandžio 22 d. – 2025 m. balandžio 25 d. |
| Vasaros atostogos  1–4 klasės  5–8 klasės | 2025 m. birželio 11 d. – 2025 m. rugpjūčio 31 d.  2025 m. birželio 26 d. – 2025 m. rugpjūčio 31 d. |

## ANTRASIS SKIRSNIS

## MOKYKLOS UGDYMO PLANAS

1. Progimnazijos ugdymo planas rengiamas dvejiems metams.
2. Rengiant ugdymo planą, vadovautasi mokinių pasiekimų ir pažangos vertinimo ugdymo procese duomenimis ir informacija, Progimnazijos veiklos įsivertinimo rezultatais ir atsižvelgta į Progimnazijai skirtas mokymo lėšas. Atsižvelgta į mokinių ir jų tėvų (globėjų, rūpintojų) apklausos ugdymo turinio formavimo klausimais rezultatus.
3. Progimnazijos ugdymo plano projektą rengė Progimnazijos direktoriaus 2023 m. kovo 1 d. įsakymu Nr. ĮV-13 sudaryta darbo grupė. Bendradarbiavimo pagrindais buvo įtraukti Progimnazijos mokytojai, administracijos atstovai, mokiniai, VGK atstovai, mokinių tėvai.
4. Mokyklos ugdymo plane numatomas ugdymo proceso organizavimas 2023–2024 ir 2024–2025 mokslo metais:

12.1. 2023–2024 mokslo metais įgyvendinamos:

12.1.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7 klasėse

12.1.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8, klasėse, išskyrus chemijos ir fizikos bendrąsias programas 8 klasėje.

12.2. 2024–2025 mokslo metais įgyvendinamos 2022 m. Pradinio, pagrindinio ir vidurinio ugdymo bendrosios programos visose klasėse.

13. Ugdymo plane įteisinami Progimnazijos bendruomenės susitarimai (Mokytojų tarybos 2023 m. birželio 22 d. posėdžio protokolas Nr. 5, nutarimas Nr. 3) dėl:

13.1. ugdymo plano turinio, struktūros, formos;

13.2. ugdymo proceso 1–8 klasėse skirstymo pusmečiais;

13.3. pradinio ir pagrindinio ugdymo pirmosios dalies bendrųjų programų įgyvendinimo;

13.4. klasių dalijimo į grupes, mažiausio mokinių skaičiaus jose nustatymo, laikinųjų grupių sudarymo principų ir mokinių skaičiaus jose;

13.5. neformaliojo vaikų švietimo programų pasiūlos ir organizavimo;

13.6. valandų, skiriamų mokinių ugdymo poreikiams tenkinti, panaudojimo;

13.7. ugdymo turinio diferencijavimo;

13.8. nuotolinio mokymo(si) proceso organizavimo;

13.9. mokinio pažangos ir pasiekimų vertinimo;

13.10. ugdymo intensyvinimo;

13.11. mokymosi krūvio reguliavimo;

13.12. mokyklos ugdymo turinio įgyvendinimo integruojant į jį prevencines ir integruojamąsias programas ir programų integravimo būdų;

14. Ugdymo proceso organizavimas 2023–2024 m. m. ir 2024–2025 m. m. ne pamokų forma (kalendorius):

|  |  |  |  |
| --- | --- | --- | --- |
| Laikas | Klasė | Veiklos turinys | Veiklos paskirtis |
| Rugsėjis | 1–8 klasėms | Mokslo ir žinių diena. | Ugdyti mokslo bei pažinimo vertybes. |
| Spalis | 1–8 klasėms | Savivaldos diena. | Plėtoti asmeninę ir karjeros kompetencijas. |
| Gruodis | 1–8 klasėms | Projektas „Kalėdų šurmulyje“. | Ugdyti meninius gebėjimus, mokinių saviraišką, kūrybiškumo kompetenciją. |
| Vasaris | 1–8 klasėms | Projektas „Aš – Lietuvos pilietis“, skirtas Vasario 16-ajai. | Skatinti gimtojo krašto istorinę atmintį, ugdyti pilietiškumą, saviraišką, puoselėti nacionalines vertybes. |
| Birželis | 1–8 klasėms | Projektas „Tarptautinė vaikų gynimo diena. Bendruomenės diena“. | Skatinti mokinių kūrybiškumą, ugdyti pilietiškumą, saviraišką. Stiprinti tėvų, mokinių ir mokytojų ryšį. |
| Birželis | 1–4 klasėms | Projektas ,,Knygos diena. Augu su knyga“. | Formuoti pozityvų požiūrį į skaitymą ir ugdyti vaikų skaitymo įprotį. Ugdyti pažinimo ir komunikavimo kompetencijas. |
| Birželis | 1–4 klasėms | Mokslo metų pabaigos šventė. Ketvirtokų išleistuvės. | Tęsti progimnazijos tradicijų tvarumą ir bendrystę. Ugdyti kūrybiškumą. |
| Birželis | 1–4 klasėms | Projektas ,,Ekskursijų ir žygių diena“. | Suteikti vaikams naujų patirčių, atradimo džiaugsmą, plėsti akiratį. Ugdyti pažinimo, komunikavimo kompetencijas. |
| Birželis | 5–8 klasėms | Projektas ,,Knygos diena. Augu su knyga“. | Formuoti pozityvų požiūrį į skaitymą ir ugdyti vaikų skaitymo įprotį. Ugdyti pažinimo ir komunikavimo kompetencijas. |
| Birželis | 5–8  klasėms | Projektas ,,Ieškau-atrandu...“. | Ugdyti pažinimo kompetenciją, skatinti mokinių kūrybiškumą, formuoti glaudesnį mokinių ir mokytojų ryšį. |
| Birželis | 5–8 klasėms | Savanorystės diena. | Skatinti ir ugdyti mokinių lyderystę įvairiose veiklose. Ugdyti pagalbos ir savanorystės įgūdžius. |
| Birželis | 5–8 klasėms | Projektas „Ekskursijų ir žygių diena“. | Suteikti vaikams naujų patirčių atradimo džiaugsmą, plėsti akiratį. Ugdyti pažinimo, komunikavimo kompetencijas. |
| Birželis | 5–8 klasėms | Mokslo metų pabaigos šventė. Aštuntokų išleistuvės. | Tęsti progimnazijos tradicijų tvarumą ir bendrystę. Ugdyti kūrybiškumą. |

15. Atsiradus nenumatytiems atvejams, Progimnazija ugdymo proceso metu koreguoja mokyklos ugdymo planą arba mokinio individualų ugdymo planą, atsižvelgdama į mokymo lėšas ir išlaikydama minimalų pamokų skaičių dalykų bendrosioms programoms įgyvendinti ir informuoja Vilkaviškio rajono savivaldybės administracijos įgaliotą asmenį.

16. Progimnazijos ugdymo planą tvirtina Progimnazijos direktorius iki 2023 m. rugsėjo 1 d. suderinęs su Mokyklos taryba bei Vilkaviškio rajono savivaldybės administracijos vykdomąja institucija.

## TREČIASIS SKIRSNIS

## UGDYMO PROGRAMŲ ĮGYVENDINIMO ORGANIZAVIMAS

17. Progimnazija dirba penkias dienas per savaitę.

18. Ugdymo procesas skirstomas pusmečiais:

18.1. 2023–2024 m. m.:

|  |  |  |
| --- | --- | --- |
| Pusmečiai | Klasės | Laikotarpis |
| Pirmasis pusmetis | 1–8 klasės | 2023 m. rugsėjo 1 d. – 2024 m. sausio 26 d. |
| Antrasis pusmetis | 1–4 klasės | 2024 m. sausio 29 d. – 2024 m. birželio 7 d. |
| 5–8 klasės | 2024 m. sausio 29 d. – 2024 m. birželio 21 d. |

18.2. 2024–2025 m. m.:

|  |  |  |
| --- | --- | --- |
| Pusmečiai | Klasės | Laikotarpis |
| Pirmasis pusmetis | 1–8 klasės | 2024 m. rugsėjo 2 d. – 2025 m. sausio 31 d. |
| Antrasis pusmetis | 1–4 klasės | 2025 m. vasario 3 d. – 2025 m. birželio 10 d. |
| 5–8 klasės | 2025 m. vasario 3 d. – 2025 m. birželio 25 d |

19. Ugdymo proceso Progimnazijoje pagrindinė organizavimo forma – pamoka, bet taikomos ir kitos mokymo organizavimo formos.

20. Pamokos trukmė: 1 klasėje – 35 min.; 2–8 klasėse – 45 min.

21. Pamokų ir pertraukų laikas:

|  |  |  |  |
| --- | --- | --- | --- |
| Pamoka | Pamokos laikas | Pertraukos trukmė | Pastabos |
| Pirmųjų klasių mokiniams pamoka trumpesnė 10 minučių, per šį laiką jiems organizuojama sveikatingumo, prevencinė, žaidimų ar kita nepamokinė veikla mokytojų nuožiūra. | | | |
| 1 | 8.00–8.45 | 10 minučių |  |
| 2 | 8.55–9.40 | 15 minučių |  |
| 3 | 9.55–10.40 | 20 minučių | 1, 3 klasių mokinių pietų pertrauka |
| 4 | 10.00–11.45 | 20 minučių | 2, 4 klasių mokinių pietų pertrauka |
| 5 | 12.05–12.50 | 20 minučių | 5–8 klasių mokinių pietų pertrauka |
| 6 | 13.10–13.55 | 10 minučių |  |
| 7 | 14.05–14.50 |  |  |

22. Pamokų laikas, direktoriaus įsakymu, gali būti trumpinamas šventinių, metodinių renginių ir posėdžių dienomis bei neatitinkant sanitarinių ir higienos reikalavimų normos patalpose (pvz.: aukšta oro temperatūra ir t. t.).

23. Pamokos vyksta pagal sudarytą pamokų tvarkaraštį, kuris skelbiamas Progimnazijos svetainėje bei skelbimų lentoje. Tvarkaraštis gali būti keičiamas bei tikslinamas antrame pusmetyje per mokslo metus dėl mokytojo ligos ar kitų, su ugdymo procesu susijusių aplinkybių;

24. Progimnazija sudaro galimybes mokiniui kiekvieną dieną (prieš pamokas ir po pamokų) užsiimti fiziškai aktyvia veikla. Po 5 ir 6 pamokų organizuojama 20 min. fiziškai aktyvi pertrauka, kurios metu siūloma žaisti stalo tenisą, aktyviuosius žaidimus.

25. Progimnazijoje skiriamas minimalus pamokų skaičius per dvejus metus dalykų Bendrosiose programose numatytiems pasiekimams pasiekti, nustatytas BUP 78, 86 punktuose, bei skiriamos kitos mokinių ugdymo poreikiams tenkinti ir mokymosi pagalbai teikti valandos (*Progimnazijos UP 71, 77 punktai).*

26. Mokymo intensyvinimas:

|  |  |  |  |
| --- | --- | --- | --- |
| Data | Klasė | Veiklos turinys | Veiklos paskirtis |
| 2023-10-24\* | 1–4 klasėms | Rajoninis dainų ir šokių festivalis „Supinkim dainų ir šokių pynę“. | Skatinti gimtojo krašto kultūrinę-istorinę atmintį, ugdyti pilietiškumą, saviraišką, puoselėti nacionalines vertybes. |
| 2023-11-22\* | 5–8 klasėms | Projektas „Judanti klasė“. | Skatinti mokinius sportuoti, ugdyti sveiką gyvenseną, formuoti glaudesnį bendradarbiavimą su šeima, stiprinti tėvų, mokinių ir mokytojų ryšį. |
| 2024-03-20\* | 1–8 klasėms | Projektas „Saugokime Žemę“, skirtas Tarptautinei Žemės dienai paminėti. | Ugdyti mokinių ekologines nuostatas, konkrečiais darbais prisidėti prie gamtinės aplinkos puoselėjimo ir saugojimo, skatinti mokinių kūrybiškumą. |

\* Ugdymo proceso trukmė trumpėja 2 dienoms dėl intensyvinimo.

27. Progimnazijoje susitarta ir laikomasi mokymo krūvio reguliavimo tvarkos, pamokų tvarkaraščiai pagal galimybes tenkina mokinių poreikius ir atitinka higienos normą.

28. Ugdomoji veikla per mokymosi dieną (derinant formaliojo ir neformaliojo švietimo programų turinį ir neįskaičiuojant veiklos pailgintos darbo dienos grupėje) 1 klasėse – ne ilgesnė kaip 5 ugdymo valandos, 2–4 klasėse – 6 valandos, 5–8 klasėse – ne daugiau kaip 7 valandos;

29. Mokiniui mokymosi krūvis per savaitę yra optimalus ir paskirstytas proporcingai. Penktadieniais vedama mažiau pamokų nei kitomis savaitės dienomis.

30. Mokymosi krūvių reguliavimas ir optimizavimas vykdomas. *Vilkaviškio r. Kybartų „Saulės“ progimnazijos Mokymosi pasiekimų gerinimo ir mokymosi pagalbos teikimo priemonių aprašu, patvirtintu Progimnazijos direktoriaus 2023 m. birželio 20 d. įsakymu Nr. ĮV-30).*

31*.* Sprendžiant mokinių mokymosi krūvio optimizavimo klausimus, direktoriaus pavaduotojas ugdymui organizuoja mokytojų, dirbančių vienoje klasėje, bendradarbiavimą, vykdo mokiniams skiriamų namų darbų, mokymosi krūvio, kontrolinių darbų stebėseną ir kontrolę.

32. Teikiant mokymosi pagalbąugdymo procese, nuolat stebima individuali mokinio pažanga, atsižvelgiant į jo gabumus, turimą mokymosi ir asmeninę patirtį.

33. Atsiradus mokinio mokymosi sunkumams ar mokinio pasiekimams esant aukštesniojo lygio, dalyko mokytojas aptaria rezultatus su mokiniu ir numato pagalbos teikimo būdus.

34. Progimnazijoje derinami ir taikomi mokymosi pagalbos būdai:

34.1. grįžtamasis ryšys per pamokas, pagal kurį operatyviai koreguojamas mokinio mokymasis, pritaikant tinkamas mokymo(si) užduotis, metodikas ir kt.;

34.2. konsultacijos pagal mokymosi pagalbos poreikį;

34.3. pačių mokinių pagalba kitiems mokiniams, vykdant projektą „Tiesiame pagalbos ranką“;

34.4. savanoriška pagalba (mokinių tėvų (globėjų), buvusių mokytojų ir kt.) bei trišalės pokalbių metodikos taikymas (mokinys–tėvai–mokytojas);

35. Progimnazijoje teikiama mokymosi ir švietimo pagalba vadovaujantis *Vilkaviškio r. Kybartų „Saulės“ progimnazijos Mokymosi pasiekimų gerinimo ir mokymosi pagalbos teikimo priemonių aprašu, patvirtintu Progimnazijos direktoriaus 2023 m. birželio 20 d. įsakymu Nr. ĮV-30.*

36. Valandos, skirtos mokinio ugdymo poreikiams tenkinti, mokymosi pagalbai teikti pradinio ir pagrindinio ugdymo pirmosios dalies programose, atsižvelgiant į turimas lėšas, panaudotos (išdėstytos mokymosi krūvių paskirstymo lentelėse) šia tvarka: nuolatinėms konsultacinėms grupėms, skirtoms mokymosi pagalbai teikti ir papildomoms lietuvių kalbos, matematikos (5, 8 klasėse) bei informacinių technologijų pamokoms (1–4 klasėse, 8 klasėje). *(Progimnazijos UP 70, 77 punktai)*.

37. Progimnazijoje už mokymosi pasiekimų stebėsenos koordinavimą, gerinimą ir mokymosi pagalbos organizavimą atsakingi direktoriaus pavaduotojai ugdymui.

38. Progimnazija, rengdama mokinio individualų ugdymo planą:

38.1. įsipareigoja išlaikyti mokiniui Progimnazijos ugdymo planuose nustatytą minimalų pamokų skaičių pagrindinio ugdymo programoms įgyvendinti;

38.2. koreguoja Bendruosiuose ugdymo planuose pradinio ir pagrindinio ugdymo dalykų programoms įgyvendinti skiriamų savaitinių pamokų skaičių.

39. Individualaus ugdymo planas sudaromas pagal patvirtintą formą, kuri pateikta Vilkaviškio r. Kybartų ,,Saulės“ progimnazijos ugdymo turinio (planų ir programų) rengimo laiko, suderinimo tvarkos apraše, patvirtintame Progimnazijos direktoriaus 2023 m. birželio 20 d. įsakymu Nr. ĮV-30.

40. Individualus ugdymo planas sudaromas:

40.1. asmeniui, atvykusiam mokytis iš užsienio;

* 1. mokiniui, kuris mokomas namie pagal gydytojų konsultacinės komisijos rekomendacijas;
  2. mokiniui, turinčiam specialiųjų ugdymosi poreikių;
  3. gabiam mokiniui, turinčiam mokymosi motyvaciją;
  4. mokiniui, kurio pasiekimai žemi (*Vilkaviškio r. Kybartų „Saulės“ progimnazijos Mokymosi pasiekimų gerinimo ir mokymosi pagalbos teikimo priemonių tvarkos aprašas, patvirtintas 2023 m. birželio 20 d. Progimnazijos direktoriaus įsakymu Nr. ĮV-30).*

41. Direktoriaus pavaduotojas ugdymui koordinuoja individualių ugdymo planų sudarymą ir įgyvendinimą. Pasibaigus nustatytam laikotarpiui, mokytojas, mokinys bei, esant galimybei, mokinio tėvai (globėjai, rūpintojai) Progimnazijos VGK posėdyje aptaria mokinio pasiekimus įgyvendinant individualaus ugdymo planą, iškilusias problemas, tolimesnės pagalbos poreikį.

42. Progimnazija, įgyvendindama pradinio ir pagrindinio ugdymo pirmosios dalies programas, nustatė laikinosios mokymosi grupės dydį pagal skirtas mokymo lėšas Minimalus skaičius grupėje – 7 mokiniai.

43. Progimnazijos ugdymo turiniui įgyvendinti klasėje sudaromos laikinosios grupės:

43.1. 1–8 klasėse doriniam ugdymui, kai tos pačios klasės mokiniai yra pasirinkę tikybą ir etiką. Jei grupėje mažiau negu 7 mokiniai, jungiama su paralelės klasės mokiniais;

43.2. jei 2–4 klasėse yra ne mažiau kaip 20 mokinių, – anglų kalbai mokyti;

43.3. jei 5–8 klasėse ne mažiau kaip 21 mokinys – užsienio kalbų mokyti;

43.4. informacinėms technologijoms 5–8 klasėse;

43.5. technologijoms 5–8 klasėse;

43.6. 8 klasių fizinio ugdymo pamokų metu sudaromos atskiros berniukų ir mergaičių grupės.

44. Ugdymo(si) procesas organizuojamas už mokyklos ribų: muziejuose, bibliotekose, tėvų darbovietėse, parkuose, artimiausioje gamtos aplinkoje ir pan.:

44 1. ugdymą organizuojant tiek pamoka, tiek kitomis mokymo organizavimo formomis (integruotos veiklos, projekto, kūrybinių dirbtuvių, viktorinos, konkurso ar kt.);

44.2. mokytojai, planuojantys kito pobūdžio ugdomąją veiklą, prieš dvi dienas apie ją informuoja Progimnazijos vadovus. Siekiant netrikdyti ugdymo proceso kitų klasių mokiniams, sudaromi laikini pakeitimai pamokų tvarkaraštyje.

45. Integravimo procesą mokytojai, suderinę metodinėse grupėse, numato ilgalaikiuose planuose, neformaliojo švietimo programose, klasių auklėtojų planuose, pagalbos mokiniui specialistai – savo darbo planuose (visiems mokslo metams), taiko diagnostinį, formuojamąjį, ir apibendrinamąjį mokinių pažangos ir pasiekimų vertinimą, integruotą į atitinkamų mokomųjų dalykų vertinimą, vertinimą fiksuoja integruotai kartu su atitinkamų mokomųjų dalykų vertinimu. Elektroniniame dienyne vykdyta integracija fiksuojama, kai integruojamas kelių dalykų turinys ar įvairios kitos bendrųjų kompetencijų ar gyvenimo įgūdžių programos, integracijos duomenys pildomi keliuose dalykuose.

46. Mokytojų tarybos posėdyje (2023 m. birželio 22 d. Mokytojų tarybos posėdžio protokolas Nr. 5, nutarimas Nr. 4) nutarta, jog mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (dailės, muzikos, sporto) ir / ar yra nacionalinių ar tarptautinių olimpiadų, konkursų einamaisiais mokslo metais nugalėtojai, neatleidžiami nuo atitinkamo privalomojo dalyko savaitinių pamokų (ar jų dalies) lankymo.

47. Progimnazijoje organizuojamos prevencinės veiklos: pasirinkta nuosekli ir emocines kompetencijas ugdanti prevencinė ilgalaikė „OLWEUS“ programa (1–8 klasėms), apimanti patyčių, smurto prevenciją, sveikos gyvensenos skatinimą, sudarytos sąlygos kiekvienam mokiniui joje dalyvauti.

## KETVIRTASIS SKIRSNIS

## MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE

48. Asmeniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

49. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.

50. Mokymosi pagalbos teikimas vykdomas vadovaujantis Vilkaviškio rajono Savivaldybės nustatyta tvarka.

**PENKTASIS SKIRSNIS**

## MOKINIŲ MOKYMO NAMIE ORGANIZAVIMAS

51. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Mokymosi formų ir mokymo organizavimo tvarkos aprašu.

52. Progimnazija, suderinusi su mokinio tėvais (globėjais ar rūpintojais) ir atsižvelgdama į mokinio ligos pobūdį bei gydytojo rekomendacijas, rengia individualų mokinio mokymo namuose planą.

53. Mokiniams, kurie mokosi namuose:

53.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu 1–3 klasėse – 315 pamokų per mokslo metus (9 pamokos per savaitę), 4 klasėje

– 385 pamokos per mokslo metus (11 pamokų per savaitę);

53.2. pagal pagrindinio ugdymo pirmos dalies ugdymo programą savarankišku ar (ir) nuotoliniu mokymo proceso organizavimo būdu 5–6 klasėse – 444 pamokos per mokslo metus (12 pamokų per savaitę), 7–8 klasėse – 481 pamoka per mokslo metus (13 pamokų per savaitę).

54. Suderinus su mokinio tėvais (globėjais, rūpintojais), Progimnazijos direktoriaus įsakymu

mokinys, kuris mokosi pagal pradinio ugdymo programą, gali nesimokyti menų bei fizinio ugdymo; mokinys, kuris mokosi pagal pagrindinio ugdymo pirmos dalies programą, gali nesimokyti dailės, muzikos, technologijų ir fizinio ugdymo. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Progimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokinio pasiekimams gerinti.

55. Mokymosi krūvių reguliavimas ir optimizavimas numatytas *Vilkaviškio r. Kybartų ,,Saulės“ progimnazijos Mokymosi krūvių organizavimo tvarkos apraše, patvirtintame Progimnazijos direktoriaus 2021 m. liepos 1 d. įsakymu Nr. ĮV-36.*

## ŠEŠTASIS SKIRSNIS

**UGDYMO PROCESO ORGANIZAVIMO YPATUMAI 2023-2024 MOKSLO METAIS**

56. 2023–2024 mokslo metais 1, 3, 5, 7 klasėse Progimnazijoje įgyvendinamos 2022 m. Pradinio, pagrindinio ir vidurinio ugdymo bendrosios programos; chemijos bendroji programa ir fizikos bendroji programa nurodyta 2022 m. Pradinio, pagrindinio ir vidurinio ugdymo programų 25 priede 8 klasėje; o 2, 4, 6, 8 klasėse – 2008 m. Pradinio ir pagrindinio bendrosios programos Bendrųjų ugdymo planų 17.1 papunktyje nustatyta tvarka.

57. Progimnazijos direktoriaus 2023 m. kovo 1 d. įsakymu Nr. ĮV-13 sudaryta darbo grupė Progimnazijos 2023–2024 ir 2024–2025 mokslo metų pradinio ir pagrindinio ugdymo pirmos dalies programų ugdymo planų rengimui. Vadovaudamasis šiuo ugdymo planu direktoriaus pavaduotojas ugdymui organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.

58. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso Progimnazijos personalo dalyvavimu ir remiasi ciklišku planavimo, įgyvendinimo ir refleksijos principu.

59. Progimnazija užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų ir 2022 m. Pradinio, pagrindinio ir vidurinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.

60. Pradėdama įgyvendinti mokymosi turinį, Progimnazija supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

61. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas. Iš skirtingų mokyklų atvykusiems mokiniams, kurie gali būti mokęsi pagal skirtingą dalykų mokymosi turinį, skiriama individuali mokymosi pagalba.

62. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų.

Likusias pamokas (30 proc.) mokytojas užpildo mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan. Progimnazijoje susitarta dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius (Mokytojų tarybos 2023 m. birželio 22 d. posėdžio protokolo Nr. 5 nutarimas Nr. 5).

## SEPTINTASIS SKIRSNIS

## UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR

## KASDIENIU MOKYMO PROCESO ORGANIZAVIMO BŪDU

63. Progimnazija, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

64. Progimnazijoje 5–8 klasių mokiniai gali mokytis nuotoliniu mokymo proceso organizavimo būdu iki 10 proc. ugdymo procesui skiriamo laiko per mokslo metus. Nuotolinis ugdymas progimnazijoje organizuojamas (Mokytojų tarybos 2023 m. birželio 22 d. posėdžio protokolo Nr. 5 nutarimas Nr. 6):

|  |  |  |
| --- | --- | --- |
| Pradžia | Pabaiga | Dienų skaičius |
| 2024-02-26 | 2024-02-27 | 2 dienos |
| 2024-03-28 | 2024-03-29 | 2 dienos |

65. Įgyvendinant ugdymo programas nuotoliniu mokymo proceso organizavimo būdu,  
Progimnazija užtikrina, kad visas ugdymo procesui skirtas laikas kiekvienai klasei būtų skiriamas  
sinchroniniam ugdymui.

66. Progimnazijos administracija pradėdama ugdymo procesą organizuoti nuotoliniu mokymo proceso organizavimo būdu: pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Sinchroninio ugdymo nepertraukiama trukmė – 90 min. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus, ir mokinių amžių. Nustatoma pertraukų trukmė, iš kurių viena – ilgesnės trukmės, skirta pietų pertraukai

67. Progimnazija įvertina, ar visi mokiniai gali dalyvauti ugdymo procese pasirinkta mokymo forma ir būdu, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi mokiniai turėtų priėjimą prie mokymosi išteklių. Pastebėjus, kad mokinio namuose nėra sąlygų mokytis, sudaromos sąlygos mokytis Progimnazijoje, jeigu Progimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti Progimnazijoje, ugdymo proceso organizavimas laikinai perkeliamas į kitas saugias patalpas.

69. Ugdymo proceso organizavimas nuotoliniu būdu vykdomas vadovaujantis *Vilkaviškio r. Kybartų „Saulės“ progimnazijos ugdymo proceso organizavimo nuotoliniu būdu tvarkos aprašu, patvirtintu Progimnazijos direktoriaus 2020 m. kovo 17 d. įsakymu Nr. ĮM -2.*

# III SKYRIUS

# PRADINIO UGDYMO PROGRAMOS ĮGYVENDINIMAS

## PIRMASIS SKIRSNIS

**PAMOKŲ SKAIČIUS PRADINIO UGDYMO BENDROSIOS PROGRAMOS**

## ĮGYVENDINIMUI

70. Vadovaujantis Pradinio ugdymo programos Bendrojo ugdymo plano nuorodomis,

Pradinio ugdymo programai įgyvendinti valandų skaičius per mokslo metus ir per savaitę skiriama šia tvarka:

70.1. 2023–2024 mokslo metais:

|  |  |  |  |  |  |  |
| --- | --- | --- | --- | --- | --- | --- |
| **Klasė / dalykai** | **1 klasė** | **2 klasė** | **3 klasė** | | **4 klasė** | **Iš viso skiriama pamokų pradinio ugdymo programai** |
| **Dorinis ugdymas** | | | | | | |
| Dorinis ugdymas (tikyba arba etika) | 35 (1) | 35 (1) | 35 (1) | | 35 (1) | 140 (4) |
| **Kalbinis ugdymas** | | | | | | |
| Lietuvių kalba |  | 245 (7) |  | | 245 (7) | 490 (14)  1015 (29) |
| Lietuvių kalba ir literatūra | 280 (8) |  | 245 (7) | |  | 525 (15) |
| Užsienio kalba (pirmoji, anglų) | – | 70 (2) | 70 (2) | | 70 (2) | 210 (6) |
| **Visuomeninis ugdymas** | | | | | | |
| Visuomeninis ugdymas | 35 (1) |  | 35 (1) | |  | 70 (2) |
| **Matematinis, gamtamokslinis ir technologinis ugdymas** | | | | | | |
| Gamtos mokslai | 35 (1) |  | 35 (1) | |  | 70 (2) |
| Pasaulio pažinimas |  | 70 (2) |  | | 70 (2) | 140 (4) |
| Matematika | 140 (4) | 175 (5) | 175 (5) | | 175 (5) | 665 (19) |
| Technologijos | 35 (1) | 35 (1) | 35 (1) | | 35 (1) | 140 (4) |
| **Meninis ugdymas** | | | | | | |
| Dailė | 35 (1) |  | 35 (1) | |  | 70 (2) |
| Meninis ugdymas (dailė ir technologijos, muzika, šokis) |  | 175 (5) |  | | 175 (5) | 350 (10) |
| Muzika | 70 (2) |  | 70 (2) | |  | 140 (4) |
| Šokis | 35 (1) |  | 35 (1) | |  | 70 (2) |
| **Fizinis ir sveikatos ugdymas** | | | | | | |
| Fizinis ugdymas | 105(3) | 105(3) | 105 (3) | | 105 (3) | 420 (12) |
| **Viso p. klasei** | 805 (23) | 875 (25) | 875 (25) / | | 875 (25) | 3 430 (98) |
| **Panaudojamos valandos ugdymo poreikiams tenkinti** | | | | | | |
| IT  (pamoka) | 35 (1) | 35 (1) | 35 (1) | | 35 (1) | 140 (4) |
| **Neformalus švietimas** | | | | | | |
| Neformalusis švietimas | 70 (2) | 70 (2) | 70 (2) | 70 (2) | | 280 (8) |

70.2. 2024–2025 mokslo metais:

|  |  |  |  |  |  |  |
| --- | --- | --- | --- | --- | --- | --- |
| **Klasė / dalykai** | **1 klasė** | **2 klasė** | **3 klasė** | | **4 klasė** | **Iš viso skiriama pamokų pradinio ugdymo programai** |
| **Dorinis ugdymas** | | | | | | |
| Dorinis ugdymas (tikyba arba etika) | 35 (1) | 35 (1) | 35 (1) | | 35 (1) | 140 (4) |
| **Kalbinis ugdymas** | | | | | | |
| Lietuvių kalba ir literatūra | 280 (8) | 245 (7) | 245 (7) | | 245 (7) | 1015 (29) |
| Užsienio kalba (pirmoji, anglų) | – | 70 (2) | 70 (2) | | 70 (2) | 210 (6) |
| **Visuomeninis ugdymas** | | | | | | |
| Visuomeninis ugdymas | 35 (1) | 35 (1) | 35 (1) | | 35 (1) | 140 (4) |
| **Matematinis, gamtamokslinis ir technologinis ugdymas** | | | | | | |
| Gamtos mokslai | 35 (1) | 35 (1) | 35 (1) | | 35 (1) | 140 (4) |
| Matematika | 140 (4) | 175 (5) | 175 (5) | | 175 (5) | 665 (19) |
| Technologijos | 35 (1) | 35 (1) | 35 (1) | | 35 (1) | 140 (4) |
| **Meninis ugdymas** | | | | | | |
| Dailė | 35 (1) | 35 (1) | 35 (1) | | 35 (1) | 140 (4) |
| Muzika | 70 (2) | 70 (2) | 70 (2) | | 70 (2) | 280 (8) |
| Šokis | 35 (1) | 35 (1) | 35 (1) | | 35 (1) | 140 (4) |
| **Fizinis ir sveikatos ugdymas** | | | | | | |
| Fizinis ugdymas | 105(3) | 105(3) | 105 (3) | | 105 (3) | 420 (12) |
| **Viso p. klasei** | 805 (23) | 875 (25) | 875 (25) / | | 875 (25) | 3 430 (98) |
| **Panaudojamos valandos ugdymo poreikiams tenkinti** | | | | | | |
| IT  (pamoka) | 35 (1) | 35 (1) | 35 (1) | | 35 (1) | 140 (4) |
| **Neformalus švietimas** | | | | | | |
| Neformalusis švietimas | 70 (2) | 70 (2) | 70 (2) | 70 (2) | | 280 (8) |

## ANTRASIS SKIRSNIS

## PRADINIO UGDYMO PROGRAMOS ORGANIZAVIMO YPATUMAI

71. Pradinio ugdymo programos dalykų turinio įgyvendinimo ypatumai:

71.1. *Dorinis ugdymas:*

71.1.1. tėvai (globėjai, rūpintojai) parenka mokiniui vieną iš dorinio ugdymo mokomųjų dalykų: etiką arba tikybą;

71.1.2. dorinio ugdymo mokomąjį dalyką mokiniui galima keisti kiekvienais mokslo metais pagal tėvų (globėjų, rūpintojų) parašytą prašymą;

71.1.3. Progimnazijoje nesusidarius mokinių grupei etikai arba tikybai mokytis, sudaroma grupė iš kelių paralelinių klasių mokinių.

71.2. *Pirmosios užsienio kalbos mokymas:*

71.2.1. pirmosios užsienio kalbos mokoma antraisiais-ketvirtaisiais pradinio ugdymo programos metais;

71.2.2. anglų kalbai mokyti 2–4 klasėse skiriama po 2 ugdymo valandas per savaitę;

71.2.3. mokant pirmosios užsienio kalbos, mokiniai dalijami į pogrupius 2–4 klasėse, jei klasėje yra daugiau kaip 20 mokinių.

71.3. *Socialinis / visuomeninis ir gamtamokslinis ugdymas:*

71.3.1. 2023–2024 mokslo metais 2 ir 4 klasėje socialiniam ir gamtamoksliniam ugdymui skiriama 1/2 pasaulio pažinimo dalykui skirto ugdymo laiko, iš kurio ne mažiau viena ketvirtoji turi būti skiriama praktinei patyriminei veiklai;

71.3.2. 2023–2024 mokslo metais 1 ir 3 klasėse, o 2024–2025 mokslo metais 1–4 klasėse

visuomeninis ugdymas ir gamtos mokslai įgyvendinami atsižvelgiant į bendrųjų programų nuostatus, gamtos mokslų pamokas praplečiant tyrinėjimo veikla.

71.4. *Fizinis ugdymas:*

71.4.1. skiriamos 3 savaitinės valandos fiziniam ugdymui;

71.4.2. mokiniams, kurie atleidžiami nuo fizinio ugdymo, organizuojami stalo žaidimai pamokos metu;

71.4.3. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos, fiziniam aktyvumui skatinti veiklos:

71.5. *Meninis ugdymas (dailė ir technologijos, muzika, šokis):*

71.5.1. dailės ir technologijų programai 2 ir 4 klasėje 2023–2024 mokslo metais įgyvendinti skiriamos 70 pamokų per metus (2 valandos per savaitę). Technologiniam ugdymui skiriama ne mažiau kaip 1/3 dailės ir technologijų dalykui skiriamo laiko;

71.5.2. muzikos programai įgyvendinti skiriamos 70 pamokų per metus (2 valandos per savaitę);

71.5.3. šokio programai įgyvendinti skiriamos 35 pamokos per metus (1 valanda per savaitę).

71.6. *Informacinės technologijos:*

71.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

71.6.2. 1–4 klasėse informacinių technologijų mokymui skiriamos 35 pamokos per metus (1 valanda per savaitę, iš valandų, skirtų mokinio poreikiams). Ugdomas mokinių informatinis mąstymas, mokoma kūrybiškumo ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

72. Etninės kultūros bendroji programa įgyvendinama integruojant temas į kitus mokomuosius dalykus bei įtraukiama į neformaliojo švietimo užsiėmimus.

73. Gyvenimo įgūdžių bendroji programa 2023–2024 mokslo metais 1 ir 3 klasėse, o 2024–2025 mokslo metais 1–4 klasėse įgyvendinama integruojant temas į kitus mokomuosius dalykus bei įtraukiama į neformaliojo švietimo užsiėmimus.

74**.** Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, Progimnazijos lėšas. *(Progimnazijos UP 70 punkt*as). Pagal galimybes sudaromos sąlygos 1–4 klasių mokiniams, ypatingai turintiems nepalankias socialines, ekonomines, kultūrines sąlygas namuose, turintiems specialiųjų ugdymosi poreikių, pasirinkti jų poreikius atliepiančias įvairių krypčių neformaliojo vaikų švietimo programas *(Vilkaviškio r. Kybartų „Saulės“ progimnazijos Neformaliojo vaikų švietimo organizavimo tvarkos aprašas, patvirtintas direktoriaus 2023 m. birželio 20 d. įsakymu Nr. V-30).*

75. Nustatytas būrelių ir sekcijų komplektavimas: minimalus skaičius – 9 mokiniai.

76. Vykdant neformaliojo vaikų švietimo programas:

76.1. Progimnazijoje užtikrinama galimybė mokiniams pasirinkti jų saviraiškos poreikius atitinkančias veiklas, padedančias atsiskleisti vaikų pomėgiams ir talentams, kurios ugdo savarankiškumą, sudaro sąlygas bendrauti ir bendradarbiauti;

76.1.1. 2023–2024 m. m. ir 2024–2025 m. m neformalaus švietimo 1–4 klasių mokiniams pasiūla:

|  |  |  |
| --- | --- | --- |
| **Eil.**  **Nr.** | **NEFORMALUSIS ŠVIETIMAS**  **(būreliai, sekcijos, ansambliai)** | **Savaitinių valandų skaičius** |
|  | Dainavimo ansamblis | 2 |
|  | Jaunųjų tyrėjų būrelis | 1 |
|  | Projektų būrelis | 1 |
|  | Judriųjų žaidimų sekcija | 1 |
|  | Saugaus eismo būrelis | 1 |
|  | Folkloro būrelis | 1 |
|  | Steam būrelis | 1 |
|  | Jaunųjų informatikų būrelis | 2 |
|  | Muzikos instrumentų būrelis | 2 |
|  | 1–4 kl. šokio būrelis | 2 |
|  | 1–4 kl. futbolo sekcija | 3 |
|  | Lėlių teatro būrelis | 2 |
|  | Dizaino būrelis | 1 |
| **Iš viso:** | | **20** |

76.2. Neformaliojo vaikų švietimo programos rengiamas pagal Progimnazijoje patvirtintą programos formą *(Vilkaviškio r. Kybartų „Saulės“ progimnazijos Ugdymo turinio (planų ir programų) rengimo laiko, suderinimo tvarkos, struktūros tvarkos aprašas, patvirtintas direktoriaus 2023 m. birželio 20 d. įsakymu Nr. ĮV-30).*

# IV SKYRIUS

# PAGRINDINIO UGDYMO PIRMOSIOS DALIES

# PROGRAMOS ĮGYVENDINIMAS

## PIRMASIS SKIRSNIS

## PAMOKŲ SKAIČIUS PAGRINDINIO UGDYMO PIRMOSIOS DALIES

## BENDRŲJŲ PROGRAMŲ ĮGYVENDINIMUI

77. Pagrindinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamas pamokų skaičius per metus ir per savaitę 2023–2024 m. m. (5–8 klasių – po du komplektus):

|  |  |  |  |  |  |
| --- | --- | --- | --- | --- | --- |
| Dalykai | **Klasė, pamokų skaičius per savaitę / mokslo metus** | | | | **Iš viso programai** |
|  | **5** | **6** | **7** | **8** | Iš viso sav. val. |
| Etika / tikyba | 37  (1) | 37  (1) | 37  (1) | 37  (1) | 148  (4) |
| Lietuvių kalba | 185  (5) | 185  (5) | 185  (5) | 185  (5) | 740  (20) |
| Anglų kalba | 111  (3) | 111  (3) | 111  (3) | 111  (3) | 444  (12) |
| Rusų kalba | - | 74  (2) | 74  (2) | 74  (2) | 222  (6) |
| Matematika | 148  (4) | 148  (4) | 148  (4) | 148  (4) | 592  (16) |
| IT | 37  (1) | 37  (1) | 37  (1) | - | 111  (3) |
| Gamta ir žmogus | 74  (2) | 74  (2) | - | - | 148  (4) |
| Biologija | - | - | 74  (2) | 37  (1) | 111  (3) |
| Chemija | - | - | - | 74  (2) | 74  (2) |
| Fizika | - | - | 37  (1) | 74  (2) | 111  (3) |
| Istorija | 74  (2) | 74  (2) | 74  (2) | 74  (2) | 296  (8) |
| Geografija | - | 74  (2) | 74  (2) | 74  (2) | 222  (6) |
| Dailė | 37  (1) | 37  (1) | 37  (1) | 37  (1) | 148  (4) |
| Muzika | 37  (1) | 37  (1) | 37  (1) | 37  (1) | 148  (4) |
| Fizinis ugdymas | 111  (3) | 111  (3) | 111  (3) | 74  (3) | 444  (12) |
| Technologijos | 74  (2) | 74  (2) | 74  (2) | 37  (1) | 259  (7) |
| Žm. sauga |  | - | - | 37  (1) | 37  (1) |
| Gyvenimo  įgūdžiai | 37  (1) | - | 37  (1) | - | 74  (2) |
| **Minimalus**  **pamokų skaičius mokiniui** | **26** | **29** | **31** | **31** | **117** |
| **Valandos mokinio poreikiams tenkinti** | 3  (111) | 3  (111) | 3  (111) | 3  (111) | 444  (12) |
| Lietuvių kl.  (ilgalaikės konsultacijos, papildoma dalyko pamoka\*) | 37\*  (1) | 37  (1) | 37  (1) | 18,5\*  (0,5) | - |
| IT  (ilgalaikės konsultacijos, papildoma dalyko pamoka\*) | 37  (1) | - | - | 74\*  (2) | - |
| Anglų kl.  (ilgalaikės konsultacijos) | 37  (1) |  | 37  (1) |  |  |
| Rusų kl.  (ilgalaikės konsultacijos) | - | 37  (1) | 37  (1) | - | - |
| Matematika  (ilgalaikės konsultacijos, papildoma dalyko pamoka\*) | 37  (1) | 37  (1) | 37  (1) | 18,5\*  (0,5) | - |
| Gamta-žmogus  (ilgalaikės konsultacijos) | 37  (1) | 37  (1) | - | - | - |
| Biologija-chemija  (ilgalaikės konsultacijos) | - | - | 37  (1) | - | - |
| Fizika  (ilgalaikės konsultacijos) | - | - | 37  (1 | - | - |
| Geografija  (ilgalaikės konsultacijos) | - | 37  (1) | - | - | - |
| Istorija  (ilgalaikės konsultacijos) | - | 37  (1) | - | - | - |
| N. šv. valandos | 37  (1) | 74  (2) | 74  (2) | 74  (2) | 259  (7) |

78. Pagrindinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamas pamokų skaičius per metus ir per savaitę 2024–2025 m. m. (5–8 klasės – po du komplektus):

|  |  |  |  |  |  |
| --- | --- | --- | --- | --- | --- |
| **Dalykai** | **Klasė, pamokų skaičius per savaitę / mokslo metus** | | | | **Iš viso programai** |
|  | **5** | **6** | **7** | **8** | Iš viso sav. val. |
| Etika / tikyba | 37  (1) | 37  (1) | 37  (1) | 37  (1) | 148  (4) |
| Lietuvių kalba | 185  (5) | 185  (5) | 185  (5) | 185  (5) | 740  (20) |
| Anglų kalba | 111  (3) | 111  (3) | 111  (3) | 111  (3) | 444  (12) |
| Rusų kalba | - | 74  (2) | 74  (2) | 74  (2) | 228  (6) |
| Matematika | 148  (4) | 148  (4) | 148  (4) | 148  (4) | 592  (16) |
| IT | 37  (1) | 37  (1) | 37  (1) | - | 111  (3) |
| Gamta ir žmogus | 74  (2) | 74  (2) | - | - | 148  (4) |
| Biologija | - | - | 74  (2) | 37  (1) | 111  (3) |
| Chemija | - | - | - | 74  (2) | 74  (2) |
| Fizika | - | - | 37  (1) | 74  (2) | 111  (3) |
| Istorija | 74  (2) | 74  (2) | 74  (2) | 74  (2) | 296  (8) |
| Geografija | - | 74  (2) | 74  (2) | 74  (2) | 222  (6) |
| Dailė | 37  (1) | 37  (1) | 37  (1) | 37  (1) | 148  (4) |
| Muzika | 37  (1) | 37  (1) | 37  (1) | 37  (1) | 148  (4) |
| Fizinis ugdymas | 111  (3) | 111  (3) | 111  (3) | 74  (3) | 444  (12) |
| Technologijos | 74  (2) | 74  (2) | 74  (2) | 37  (1) | 259  (7) |
| Gyvenimo  įgūdžiai | 37  (1) | 18,5  (0,5) | 37  (1) | 18,5  (0,5) | 111  (3) |
| Socialinė-pilietinė veikla | 20 | 20 | 20 | 20 | 80 |
| **Minimalus**  **pamokų skaičius mokiniui per savaitę** | **26** | **29,5** | **31** | **30,5** | **117** |
| **Minimalus**  **pamokų skaičius mokiniui per savaitę** | **962** | **1091,5** | **1147** | **1128,5** | **4329** |
| Valandos mokinio poreikiams tenkinti | 3  (111) | 3  (111) | 3  (111) | 3  (111) | 12  (444) |
| N. šv. valandos | 37  (1) | 74  (2) | 74  (2) | 74  (2) | 259  (7) |

79. Mokiniams sudarytos sąlygos pagal polinkius ir gebėjimus rinktis konsultacines grupes tam panaudojant valandas, skirtas mokinio ugdymo poreikiams tenkinti (*Progimnazijos UP 77,78 punktai*).

## ANTRASIS SKIRSNIS

## PAGRINDINIO UGDYMO PIRMOSIOS DALIES

## PROGRAMOS ORGANIZAVIMO YPATUMAI

80. Progimnazija, vykdydama pagrindinio ugdymo pirmosios dalies programą, vadovaujasi

Pagrindinio ugdymo pirmosios dalies bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais

pagrindinio ugdymo pirmosios dalies programų vykdymą.

81. Progimnazija, vykdydama pagrindinio ugdymo programą, užtikrina minimalų Bendrosioms programoms įgyvendinti skiriamų pamokų skaičių per savaitę.

82. Mokiniams, pradedantiems mokytis pagal pagrindinio ugdymo programos pirmąją dalį (5 klasių mokiniams) ir naujai atvykusiems mokiniams skiriamas vieno mėnesio adaptacinis laikotarpis. Nerašomi nepatenkinami įvertinimai ir nerašomi kontroliniai darbai.

83. Penktos klasės vadovas rugsėjo mėnesio pirmą savaitę mokinius ir jų tėvus supažindina su Progimnazijos darbo tvarkos taisyklėmis, ugdymo proceso organizavimu, kabinetine sistema, pamokų tvarkaraščiu, jo galimų laikinų pakeitimų tvarka;

84. Dalykų mokytojai per pirmąsias pamokas supažindina mokinius su pagrindinio ugdymo programų reikalavimais, žinių ir pasiekimų vertinimo tvarka pamokoje, veda saugaus elgesio instruktažus ir fiksuoja e-dienyne.

85. Mokiniams sudaromos galimybės rinktis neformaliojo švietimo veiklas pagal saviraiškos poreikius:

85.1. 2023–2024 m. m. ir 2024–2025 m. m. neformalaus švietimo 5–8 klasių mokiniams pasiūla:

|  |  |  |
| --- | --- | --- |
| **Eil.**  **Nr.** | **NEFORMALUSIS ŠVIETIMAS**  **(būreliai, sekcijos, ansambliai)** | **Savaitinių valandų skaičius** |
|  | Dainavimo ansamblis | 1 |
|  | Dailės būrelis | 1 |
|  | Kūno kultūros būrelis | 2 |
|  | Fotografų ir kino meno būrelis | 2 |
|  | Muzikos instrumentų ansamblis | 1 |
|  | Dizaino būrelis | 1 |
|  | Tinklinio būrelis | 1 |
|  | Lengvosios atletikos sekcija | 1 |
|  | Medžio darbų būrelis | 1 |
|  | 5–8 kl. šokio būrelis | 1 |
|  | Programavimo būrelis | 1 |
|  | Jaunųjų žurnalistų būrelis | 1 |
| **Iš viso:** | | **14** |

86. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma, jos trukmė 2023–2024 m. m.:

86.1. 6 ir 8 klasių mokiniams 10 valandų per mokslo metus;

86.2. 5 ir 7 klasių mokiniams 20 valandų per mokslo metus.

87. 2024–2025 m. m. 5–8 klasių mokiniams Socialinei-pilietinei veiklai skiriama 20 valandų, veikla privaloma visiems mokiniams.

88. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

89. Socialinė-pilietinė veikla fiksuojama dienyne. Socialinės-pilietinės veiklos fiksavimas, apskaita ir vykdymo organizavimas numatytas *Vilkaviškio r. Kybartų „Saulės“ progimnazijos Socialinės-pilietinės veiklos organizavimo tvarkos apraše, patvirtintame Progimnazijos direktoriaus 2023 m. rugpjūčio 2 d. įsakymu Nr. ĮV-32.*

90. Mokymosi turinio įgyvendinimo organizavimas:

90.1. *Dorinis ugdymas****:***

90.1.1. dorinio ugdymo dalyką (tikybą arba etiką) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats;

90.1.2. siekiant užtikrinti mokymosi tęstinumą ir nuoseklumą, etika arba tikyba pasirenkama dvejiems mokslo metams (5–6, 7–8 klasėse);

90.2. *Užsienio kalbos:*

90.2.1. užsienio kalbos (anglų kalbos), pradėtos mokytis pagal pradinio ugdymo programą, nuo 5 klasės mokomasi kaip pirmosios iki pagrindinio ugdymo pirmosios dalies pabaigos, t. y. užtikrinamas pradėtos mokytis užsienio kalbos tęstinumas;

60.2.2. mokant pirmosios užsienio (anglų) kalbos mokiniai dalijami į pogrupius 5–8 klasėse, jei klasėje yra daugiau kaip 21 mokinys;

90.2.3. antrosios užsienio kalbos (rusų kalbos, vokiečių kalbos) pradedama mokyti nuo 6 klasės. Antrąją užsienio kalbą iki 14 metų mokiniui parenka tėvai (globėjai, rūpintojai), nuo 14 iki 16 metų – mokinys renkasi pats, pritarus tėvams (globėjams, rūpintojams);

90.2.4. mokiniui keisti užsienio kalbą, mokantis pagal pagrindinio ugdymo pirmosios dalies programą, galima tik tuo atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Bendrojoje programoje, arba jei mokinys yra atvykęs iš kitos Lietuvos mokyklos ar užsienio mokyklos ir tam tikru laiku Progimnazija dėl objektyvių priežasčių negali sudaryti mokiniui galimybės tęsti mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programos skirtumus: vienerius mokslo metus jam skiriama ne mažiau nei viena papildoma užsienio kalbos pamoka per savaitę, o, susidarius mokinių grupei (ne mažiau kaip 5 mokiniams), skiriamos visai grupei dvi papildomos savaitinės valandos priklausomai nuo turimų lėšų;

90.2.5. jei mokinys atvyksta iš kitos mokyklos ir tėvams (globėjams, rūpintojams) pritarus pageidauja tęsti mokytis pradėtą kalbą, o Progimnazija neturi reikiamos kalbos mokytojo, mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su Vilkaviškio rajono savivaldybės administracijos Švietimo, kultūros ir sporto skyriaus atsakingu darbuotoju, arba mokiniui nurodoma, jog jis gali mokytis neformaliojo švietimo įstaigoje ir siekti Pagrindinio ugdymo pirmosios dalies bendrosiose programose nurodytų reikalavimų (pagal Bendruosius Europos kalbų metmenis) ir privalo reguliariai pildyti Europos kalbų aplanką ir rinkti kalbos mokėjimo lygį patvirtinančius dokumentus, po to juos pateikti progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.

90.3. *Gamtos mokslai:*

90.3.1. eksperimentiniams ir praktiniams įgūdžiams ugdyti skiriama 30 proc. dalykui skirtų pamokų per mokslo metus, o, nesant sąlygų atlikti eksperimentus Progimnazijoje, pagal galimybes sudaromos sąlygos juos atlikti kitoje mokykloje ar kitose tam tinkamose aplinkose, STEAM centruose;

90.3.2. 7–8 klasėje mokiniai mokosi atskirų gamtos mokslų dalykų-biologijos, chemijos ir fizikos.

90.4. *Informacinės technologijos*:

90.4.1. dalyko pamokos vedamos iš dalies integruojant su kitais mokomaisiais dalykais, kadangi mokomųjų dalykų mokytojai turi skaitmeninio raštingumo kompetencijų:

90.4.2. 8 klasėse mokiniai mokomi informatikos, 1 pamoka (37 valandos per metus) iš

mokinio poreikiams tenkinti skirtų valandų, (*Progimnazijos UP 77 punkt*as).

90.5*. Technologijos:*

90.5.1. 5–8 klasių mokiniai kiekvienoje klasėje mokomi proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų (technologijų

mokytojai tai numato ilgalaikiuose planuose).

90.6. *Meninis ugdymas:*

90.6.1. meninio ugdymo sritį sudaro privalomieji – dailės ir muzikos – dalykai; neformaliajame švietime – pučiamųjų muzikos instrumentų valdymo, dainavimo, dizaino, dailės,

fotografavimo ir kino meno ir kt. būrelių veiklos;

90.6.2. pasiekimai meninio ugdymo pamokose vertinami pažymiu.

90.7. *Fizinis ugdymas:*

90.7.1. 5–8 klasėse privalomos 3 fizinio ugdymo pamokos per savaitę;

90.7.2. 8 klasės dalijamos į grupes (berniukų ir mergaičių);

90.7.3. organizuojant fizinio ugdymo pamokas patalpose, atsižvelgiama į Higienos normos reikalavimus;

90.7.4. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą, pageidaujant tėvams (globėjams, rūpintojams), tokie mokiniai gali lankyti sveikatos grupes ne Progimnazijoje;

90.7.5. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į ligų pobūdį ir sveikatos būklę; neskiriama ir neatliekama pratimų, galinčių skatinti ligų paūmėjimą; dėl ligos pobūdžio negalintiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

90.7.6. mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūloma pamokoje arba kitoje erdvėje kita veikla (stalo žaidimai, šaškės, šachmatai, veikla kompiuterių klasėje, bibliotekoje, socialinė veikla, konsultacijos ir kt.). Tuo metu, jei mokiniai yra ne kūno kultūros mokytojo priežiūroje, jų užimtumu ir saugiu elgesiu rūpinasi mokytojo padėjėjas, bibliotekininkas, socialinis pedagogas.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

91. Progimnazija  užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų ir teikia būtiną švietimo pagalbą.

92. Mokinių, turinčių specialiųjų ugdymosi poreikių, ugdymas organizuojamas vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

93. Progimnazija, formuodama mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

93.1. formaliojo švietimo programą;

93.2. mokinio mokymosi ir švietimo pagalbos poreikius, jų lygį (nedideli, vidutiniai, dideli ir labai dideli);

93.3. mokymosi formą ir mokymo proceso organizavimo būdą. Specialiųjų ugdymosi poreikių turintys mokiniai ugdomi integracijos būdu;

93.4. švietimo pagalbos mokiniui specialistų, Progimnazijos Vaiko gerovės komisijos rekomendacijas;

93.5. švietimo pagalbos tarnybos išvadas bei rekomendacijas;

93.6. progimnazijos galimybes (turimas lėšas; specialistų komandą, mokymo(si) aplinką).

94. Progimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbą ugdymo

procese ir kitų specialistų teikiamą pagalbą, didinančią ugdymo veiksmingumą:

94. 1. planą, kuriame kartu su mokytojais ir švietimo pagalbą teikiančiais specialistais, vaiku,

su jo tėvais (globėjais, rūpintojais) numatomi ugdymo ir pagalbos tikslai; įgyvendinimui koordinuoti paskiriamas atsakingas pavaduotojas ugdymui;

94.2. planui įgyvendinti sudaromi individualūs tvarkaraščiai, derantys su klasės, kurioje mokinys mokosi, tvarkaraščiu, ir užtikrinantys, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

94.3. individualaus plano forma, jo įgyvendinimo, stebėsenos ir aptarimo formos bei etapai pateikti *Vilkaviškio r. Kybartų ,,Saulės“ progimnazijos ugdymo turinio (planų ir programų) rengimo laiko, suderinimo tvarkos apraše, patvirtintame Progimnazijos direktoriaus 2023 m. birželio 20 d. įsakymu Nr. ĮV-30*.

95. Progimnazija, rengdama ugdymo planą mokiniui ir vadovaudamasi progimnazijos pradinio ugdymo programos ugdymo plano 70.1 ir 70.2 punktuose bei pagrindinio ugdymo programos ugdymo plano 77, 78 punktuose nurodytu dalykų programoms įgyvendinti skiriamų pamokų skaičiumi gali:

95.1. mokiniui, mokomam pagal individualizuotą programą esant poreikiui, iki 20 procentų 1–4 klasėse ir 30 procentų 5–8 klasėse, koreguoti dalykų programoms įgyvendinti skiriamų savaitinių valandų skaičių (nemažinant nustatyto minimalaus pamokų skaičiaus per savaitę;

95.2. esant poreikiui, rekomenduojant švietimo pagalbos specialistams, Vaiko gerovės komisijai, Švietimo pagalbos tarnybai, keičiamas specialiųjų pamokų, pratybų ir individualiai pagalbai skiriamų valandų skaičius per mokslo metus.

95.3. keisti pamokų trukmę, dienos ugdymo struktūrą, siekiant individualiame ugdymo plane numatytų tikslų;

95.4. formuoti nuolatines ar laikinąsias grupes;

95.5. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

95.6. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;

95.7. nemokyti muzikos ar ją keisti kitu meninio ugdymo dalyku (sutrikusios klausos);

95.8. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą

95.9. integruotai lavinti tarties, kalbos sutrikimus lietuvių kalbos pamokose bei įvairiose komunikacinėse veiklose.

96. Mokiniui besimokančiam pagal pradinio ir pagrindinio ugdymo pritaikytą programą, ugdymo planas sudaromas vadovaujantis progimnazijos pradinio ugdymo programos ugdymo plano 70.1, 70.2 punktais, pagrindinio ugdymo programos ugdymo plano 77, 78 punktais.

96.1. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

96.2. įvairiapusių raidos sutrikimų turinčio mokinio individualus ugdymo planas sudaromas vadovaujantis progimnazijos ugdymo plano 70.1, 70.2, 77, 78 punktais:

96.2.1. atsižvelgiant į klasės, kurioje mokosi mokinys, paskirtį: bendroje klasėje, skiriant mokytojo padėjėją;

96.2.2. individualiame ugdymo plane turi būti numatyta elgesio prevencijos periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

96.2.3. siekiant atsižvelgti į individualius mokinio gebėjimus ir raidos specifiką, numatyti mokymo medžiagos pateikimo būdus (vaizdiniu, garsiniu ir kt.) ir įtraukti mokinį į veiklas būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualiame plane numatytą mokymosi pasiekimų vertinimo ir individualios pažangos

stebėjimo formą.

97. Nesant Progimnazijoje kurio nors švietimo pagalbos specialisto, mokytojus konsultuoja Vilkaviškio rajono švietimo pagalbos tarnybos specialistai.

98. Vaiko gerovės komisija kartu su klasės ir (ar) dalyko mokytoju svarsto mokinio ugdymosi sunkumus ir su tėvų (globėjų, rūpintojų) sutikimu siunčia mokinį į ŠPT nuodugniai įvertinti mokinio ugdymosi poreikių.

99. Pakartotinai mokinys siunčiamas įvertinti, jei nesugeba mokytis pagal ŠPT rekomenduotą programą (ne anksčiau kaip po metų po įvertinimo), jei pakartotinis įvertinimas yra numatytas ŠPT pažymoje dėl pedagoginio psichologinio asmens specialiųjų ugdymosi poreikių įvertinimo arba mokytojo teikimu siūloma peržiūrėti programos tikslingumą.

100. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

101. Vertinant specialiųjų ugdymosi poreikių turinčių mokinių pasiekimus ir pažangą, taikomas formuojamasis, diagnostinis, apibendrinamasis vertinimas.

102. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi

103. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis, Vilkaviškio r. Kybartų ,,Saulės“ progimnazijos direktoriaus *2023 m. birželio 30 d. įsakymu Nr. ĮV-30 patvirtintu* Mokinių pasiekimų ir pažangos vertinimo tvarkos aprašu.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

104. Švietimo pagalbos paskirtis – didinti ugdymo veiksmingumą.

105. Švietimo pagalbą mokiniui užtikrina mokykla

106. Švietimo pagalbą teikia specialistai:

106.1. logopedas – teikia logopedinę pagalbą mokiniui, lavina sutrikusias kalbos funkcijas specialiųjų pratybų metu, konsultuoja tėvus (globėjus, rūpintojus), mokytojus ugdymo ir pagalbos mokiniui klausimais;

106.2. specialusis pedagogas – padeda mokiniams įsisavinti ugdymo turinį specialiųjų pamokų metu, konsultuoja tėvus (globėjus, rūpintojus), mokytojus specialiojo ugdymo klausimais;

106.3. mokytojo padėjėjas – užtikrina ugdymo ir švietimo pagalbos teikimo būdus klasėje: padeda mokiniui tinkamai naudotis ugdymui skirtomis priemonėmis, teikia pagalbą atliekant užduotis, įtraukia specialiųjų ugdymosi poreikių turinčius mokinius į ugdymo procesą, ugdo socialinius įgūdžius;

106.4. psichologas – stiprina tinkamus bendravimo ir elgesio įgūdžius, moko išreikšti savo jausmus, emocijas bei koncentruoti dėmesį, bendradarbiauja su tėvais (globėjais, rūpintojais),

mokytojais ir kitais su mokinio ugdymu susijusiais asmenimis, teikia rekomendacijas;

106.5. socialinis pedagogas – ugdo socialinius įgūdžius, kuria ir palaiko saugų mikroklimatą

Progimnazijoje;

106.6. visuomenės sveikatos specialistas – teikia pagalbą, konsultuoja tėvus (globėjus, rūpintojus) ir mokytojus.

107. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.

108. Mokiniams, kurie mokosi kasdieniu mokymo proceso organizavimo būdu, Švietimo pagalba teikiama tiesioginiu būdu. Mokiniams, kurie mokosi nuotoliniu mokymo proceso organizavimo būdu, švietimo pagalba teikiama nuotoliniu ir (arba) tiesioginiu būdu. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu švietimo pagalba teikiama nuotoliniu ir (arba) tiesioginiu būdu, atsižvelgiant į ypatingų aplinkybių pobūdį. Jei švietimo pagalba dėl objektyvių priežasčių neteikiama, pasibaigus ypatingų aplinkybių laikotarpiui švietimo pagalba turi būti kompensuojama, nustatant veiklos prioritetines sritis, peržiūrint veiklų atlikimo laiką.

109. Vykstant ugdymo procesui ir jam pasibaigus, atsižvelgiama į mokinių, turinčių specialiųjų ugdymosi poreikių, galias, keliamus ugdymo(si) tikslus, tenkinant ugdymosi reikmes:

109.1. siekiama nuolatinės įtraukties į ugdymo(si) procesą ir teikiama pagalba pasirenkant kuo mažiau stigmatizuojančius ugdymo ir švietimo pagalbos teikimo būdus;

109.2. taikoma specialiųjų pratybų forma: individualių, mažoms grupėms (2–4 mokiniai), grupėms (5–8 mokiniai).

110. Kompleksinė pagalba teikiama vadovaujantis *Vilkaviškio r. Kybartų „Saulės“ progimnazijos Mokymosi pasiekimų gerinimo ir mokymosi pagalbos teikimo priemonių tvarkos aprašu, patvirtintu Progimnazijos direktoriaus 2023 m. birželio 20 d. įsakymu Nr. ĮV-30.*

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

111. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdais organizuoja Progimnazija pagal Vaiko gerovės komisijos, Švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui:

111.1. savarankiškas mokymas namuose vykdomas tik pritarus gydytojų konsultacinei komisijai;

111.2. Progimnazijos direktorius mokinio mokymą namuose, suderinęs su tėvais (globėjais, rūpintojais), įformina įsakymu: jame nurodomas su mokiniu aptartas mokymo proceso organizavimo būdas, numatoma, kaip vyks pamokos (pamokos namie, dalis pamokų namie, dalis mokykloje), atleidimas nuo dailės, muzikos, technologijų ir fizinio ugdymo pamokų;

111.3. Progimnazijos direktoriaus pavaduotojas ugdymui, suderinęs su mokiniu, mokinio tėvais (globėjais, rūpintojais) ir vadovaudamasis ugdymo plano ir higienos normos reikalavimais, sudaro tvarkaraštį, kuriame numatomos ne daugiau kaip 3 pamokos per dieną;

111.4. mokomojo dalyko mokytojai parengia individualų mokinio ugdymo planą, kurį suderina su mokiniu, tėvais (globėjais, rūpintojais).

111.5. Mokinių, turinčių specialiųjų ugdymosi poreikių, mokymas namie organizuojamas vadovaujantis gydytojų rekomendacijomis ir Bendrųjų ugdymo planų 137–138 punktais.

# VI SKYRIUS

# BAIGIAMOSIOS NUOSTATOS

112. Už Pradinio ugdymo ir pagrindinio ugdymo pirmosios dalies plano įgyvendinimą

atsakingas Progimnazijos direktorius ir direktoriaus pavaduotojai ugdymui pagal kuruojamas sritis.

113. Progimnazijos Ugdymo planas, tvarkų aprašai skelbiami Progimnazijos interneto svetainėje: [www.saulesprogimnazija.lt](http://www.saulesprogimnazija.lt).

\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| SUDERINTA  Vilkaviškio r. Kybartų „Saulės“ progimnazijos Tarybos  2023 m. rugpjūčio 3 d.  protokoliniu nutarimu  (protokolo Nr. 3) |  | SUDERINTA  Vilkaviškio rajono savivaldybės Mero  2023 m. rugpjūčio d.  potvarkiu Nr. B-MP- |

Vilkaviškio r. Kybartų „Saulės“ progimnazijos 2023–2024 ir 2024–2025 mokslo metų pradinio ir pagrindinio ugdymo pirmosios dalies programų ugdymo plano

priedas

**PRADINIO IR PAGRINDINIO UGDYMO PIRMOS DALIES UGDYMO ORGANIZAVIMAS, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENINIU MOKYMO PROCESO ORGANIZAVIMO BŪDU**

1. Progimnazijoje ugdymo procesas gali būti organizuojamas nuotoliniu būdu, kai Valstybės ar savivaldybės lygmeniu skelbiamas karantinas, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai Progimnazijoje ir pan.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali situacija susidaro, kai ekstremali temperatūra Progimnazijoje ir (ar) gyvenamojoje teritorijoje:

2.1. minus 20 C ar žemesnė – 1–4 ir 5 klasių mokiniams;

2.2. minus 25 C ar žemesnė – 6–10 klasių mokiniams;

2.3. 30 C ar aukštesnė –1–10 klasių mokiniams.

3. Progimnazijos direktorius ar jo įgaliotas asmuo, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių Progimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz.: sutrikus elektros energijos tiekimui ir kt., – ugdymo procesas Progimnazijos direktoriaus ar jo įgalioto asmens sprendimu gali būti laikinai stabdomas 1–2 darbo dienoms. Jeigu ugdymo procesas turi būti stabdomas ilgesnį laiką, Progimnazijos direktorius ar jo įgaliotas asmuo sprendimą dėl ugdymo proceso stabdymo derina su Vilkaviškio rajono vykdomąją institucija;

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Progimnazijos direktorius ar jo įgaliotas asmuo sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Progimnazija vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ ir ugdymo organizavimo tvarka karantino, ekstremalios situacijos, ekstremalaus įvykio ar esant ypatingoms aplinkybėms Progimnazijoje:

4.1. kai ugdymas negali būti organizuojamas kasdieniu mokymo proceso organizavimo

būdu, vadovaujamasi *Vilkaviškio r. Kybartų ,,Saulės“ progimnazijos Ugdymo proceso organizavimo nuotoliniu būdu* *tvarkos aprašu, patvirtintu Progimnazijos direktoriaus 2020 m. kovo 17 d. įsakymu Nr. ĮV-24 ( redakcija 2021m. liepos 1 d. įsakymu Nr. ĮV-36)*;

4.2. kai ugdymas gali būti organizuojamas kasdieniu mokymo proceso organizavimo būdu, vadovaujamasi *Vilkaviškio r. Kybartų ,,Saulės“ progimnazijos 1–8 klasių mokinių ugdymo organizavimo, vykdant pradinio ir pagrindinio ugdymo organizavimo būtinąsias sąlygas, ekstremalios situacijos (COVID-19) metu, tvarkos aprašu, patvirtintu Progimnazijos direktoriaus 2020 m. rugpjūčio 28 d. įsakymu Nr. ĮV-58a*.

\_\_\_\_\_\_\_\_\_\_\_\_\_\_\_\_\_\_